***Visszatekintés***

Nagy a szívemnek öröme,

Ezt az időt megérhette.

Az volt annak kívánsága,

Hogy elmehessek én nyugdíjba.

Négy éve lesz immár annak,

Hogy a megyei kórháznak,

Egyik neves főorvosa,

Diagnózisom megmondta,

Így készülhetek halálomra.

Akkor az volt a válaszom,

Isten tervébe megnyugszom.

Sajnos azok az emberek,

Kikkel voltam, mint betegek,

Évek óta már elmentek.

Mikor itt munkába álltam,

Volt két derék munkatársam.

Gál Berti és Hornyák Misi,

Öröm volt velük dolgozni.

Sajnos ők korán elmentek,

Őrzöm az ő emléküket.

Traktorozást abbahagyva,

Hívtak meg a Kúriába,

S lettem annak gondnoka.

Ügyes közmunkásaimmal,

Dolgoztunk nagy szorgalommal.

Építettük a boxokat,

Felújítottuk az ólat.

Aggtelekre is felmentünk,

Épületeket meszeltünk.

Tengerszem Szálló belseje,

Akkor általunk lett festve.

Egy gerendát megemelve,

Gerincsérv lett eredménye.

Műtét után visszatérve,

Szögligetre lettem téve.

Szalamandrát megszerettem,

Annak a gondnoka lettem.

A Műemlékvédelmisek,

Megtisztelték személyemet.

A martonyi kolostorba,

És a Szádvárnak bástyája,

Általam is lett javítva.

Időnként felkértek arra,

Menjek ki a Vörös-tóra.

Perkupai telephelyre,

Fel lettem én arra kérve,

Boxok legyenek építve.

Mikor a tetőt javítottam,

A pala beszakadt alattam.

Isten megőrizte éltem,

Drótháló felfogta testem.

Boros Krisztián azt kérte,

Legyen víz az épületben.

Nem tudtam mit Mózes tudott,

A sziklából vizet fakasztott.

Aztán kimentünk a rétre,

Ástunk tizenegy méterre.

Sóder réteget elérve,

Finom víz lett eredménye.

Amikor csikók születtek,

Többnyire ők este jöttek,

Öröm volt, ha ott lehettem,

És ha kellett segítettem.

Azok a szép lengyel utak,

Voltak olyan élménydúsak.

Vadászatok élményei,

Sokunknak a szíve őrzi.

Köszönet jár mindazoknak,

Akik azon fáradoztak,

E nyugdíjas búcsúztató,

Legyen oly szép maradandó.

Istennek gazdag áldása,

Szálljon így mindnyájatokra.